钦定古今图书集成/理学汇编/学行典/第010卷 > 朱子全书 > 《答杜仁仲》
## 钦定古今图书集成/理学汇编/学行典/第010卷 > 朱子全书 > 《答杜仁仲》

理固不可以偏正通塞言，然气禀既殊，则气之偏者
便只得理之偏，气之塞者便自与理相隔，是理之在
人亦不能无偏塞也。横渠论“受光有大小昏明，而照
纳不二”，其说甚备。

又

所论气禀有偏，而理之统体未尝有异，得之《明道》又
谓“不可以浊者不为水”，亦是此意也。